Il-pjanta Alocasia Polly, magħrufa wkoll bħala African Mask, hija nattiva għall-Asja subtropikali u l-Awstralja. Din il-pjanta tippreferi ambjent imdawwal u umdu fid-dar jew ġo xi uffiċċju. Il-weraq aħdar skur tagħha għandhom forma ta' arrowhead. Għalkemm hija pjanta li tħobb dawl qawwi, il-weraq jistgħu jkunu sensittivi għall-ħruq tax-xemx. Qatt tħalliha f'xemx diretta, għalhekk l-aħjar li żżommha ftit 'il bogħod minn tieqa jew wara purtiera ħafifa. Importanti wkoll li tevita milli tpoġġiha f'postijiet mudlama. Saqqiha regolari, kull ġimgħa u żomm il-ħamrija niedja, iżda mhux imxarrba ħafna jew saturata għaliex dan jista' jikkawża ħsara lill-għeruq. Mhix pjanta ta' ġewwa li tittollera n-nixfa, iżda kapaċi tgħix jekk tinsa ssaqqiha f'xi drabi minn żmien għal żmien. Perjodi estiżi ta' nixfa jistgħu jirriżultaw li l-ponot tal-weraq isiru kannella. Fix-xitwa teħtieġ inqas ilma peress li mhuwiex l-istaġun tagħha. Il-pjanti tal-Alocasias huma kemmxejn tossiċi għall-annimali domestiċi u l-bnedmin. Tipikament, inġestjoni tikkawża irritazzjoni tal-ħalq u l-istonku u possibilità ta' rimettar. Uża fertilizzant ġenerali għall-pjanti tad-dar bil-ħadid kull erba' ġimgħat matul ir-rebbiegħa u s-sajf. L-ebda fertilizzant mhu meħtieġ matul ix-xhur tax-xitwa meta t-tkabbir tal-pjanti jonqos b'mod naturali. Applika fertilizzant biss fuq ħamrija niedja, qatt niexfa, għax taħraq l-għeruq. #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Roxanne Gauci Taliana Kontributriċi